Diari Oficial de la Generalitat Valenciana


Sumari del DOGV 5607, del 26-09-2007 (2007/11895)

RESOLUCIÓ de 20 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni marc de col·laboració entre la Generalitat, a través de la Conselleria de Territori i Habitatge, i el Col·legi Oficial d'Enginyers de la Forest-Comunitat Valenciana per al desenvolupament d'actuacions en matèria de recursos forestals i conservació ambiental.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5607

Data del DOGV
:   26-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11597


Data del document
:   20-09-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Territori i Vivenda
    * cooperació administrativa
    * col·legi professional

RESOLUCIÓ de 20 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni marc de col·laboració entre la Generalitat, a través de la Conselleria de Territori i Habitatge, i el Col·legi Oficial d'Enginyers de la Forest-Comunitat Valenciana per al desenvolupament d'actuacions en matèria de recursos forestals i conservació ambiental.  
 [2007/11033]  
La Generalitat, a través de la conselleria de Territori i Habitatge, i el Col·legi Oficial d'Enginyers de la Forest-Comunitat Valenciana, han subscrit, després de la tramitació prèvia reglamentària, el 19 d'abril de 2007, el Conveni marc per al desenvolupament d'actuacions en matèria de recursos forestals i conservació ambiental, i en compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis amb el número 1210/2007, i que figura com a annex d'esta resolució.  
València, 20 de setembre de 2007. El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la Generalitat, a través de la conselleria de Territori i Habitatge, i el Col·legi d'Enginyers de la Forest - Comunitat Valenciana per al desenvolupament d'actuacions en matèria de recursos forestals i conservació ambiental  
València, 19 d'abril 2007  
Reunits  
D'una part, Esteban González Pons, conseller de Territori i Habitatge de la Generalitat, per raó del nomenament conferit pel Decret 2/2006, del president de la Generalitat, en nom i representació d'aquesta i expressament autoritzat per a aquest acte per acord del Consell de 9 de març de 2007  
I d'una altra, Eduardo Rojas Briales, degà autonòmic del Col·legi Oficial de la Forest'Comunitat Valenciana, facultat per a aquest acte segons els estatuts d'aquest col·legi, i que va ser nomenat degà autonòmic mitjançant l'acta d'assemblea general del dia 26 de març de 2004.  
Ambdues parts, reconeixen mútuament la competència i la capacitat per a subscriure aquest conveni i  
Exposen  
Primer. La Generalitat té la competència exclusiva en matèria de forests, aprofitaments i serveis forestals, camins i pasts, espais naturals protegits i tractament especial de zones de muntanya, d'acord amb el que disposa l'article 149.23 de la Constitució espanyola, i segons preveu l'article 49 de la Llei orgànica 1/2006, de 10 d'abril, de reforma de la Llei orgànica 5/1982, d'1 de juliol, d'Estatut d'Autonomia de la Comunitat Valenciana (BOE núm. 086, d'11 d'abril de 2006). Dins de la Generalitat, aquestes funcions les exercix la conselleria de Territori i Habitatge segons establix el Decret 8/2004, de 3 de setembre, del president de la Generalitat, pel qual s'assignen competències a les conselleries amb competències executives.  
Segon. Que entre aquestes competències s'inclouen les de gestió multifuncional de la muntanya i la conservació i la millora de la biodiversitat centrada en la protecció i la millora del patrimoni forestal valencià.  
Tercer. Que el Col·legi Oficial d'Enginyers de la Forest és una corporació de dret públic, reconeguda i emparada per l'article 36 de la Constitució espanyola i regulada per la Llei de Col·legis Professionals, amb personalitat jurídica pròpia i plena capacitat per al compliment dels seus fins, conforme estableix l'article 1.2 del Reial decret 337/1999, de 26 de febrer (BOE de 9 de març de 1999), pel qual s'aproven els estatuts del Col·legi d'Enginyers de la Forest, entre els fins del qual està col·laborar amb les administracions públiques o institucions, prestar els serveis i realitzar les activitats que li siguen pròpies en interés de les administracions públiques, siguen nacionals, comunitàries o internacionals i dels particulars, dins de l'àmbit de la seua competència.  
Al servei d'aquests fins els competix desenvolupar entre altres les funcions següents:  
- Realitzar els cursos formatius per als professionals col·legiats.  
El Col·legi d'Enginyers de la Forest té la seua competència en tot el territori espanyol, corresponent en l'àmbit geogràfic de la Comunitat Valenciana a la delegació autonòmica del col·legi regida per una junta rectora autonòmica.  
Quart. Que ambdues institucions estan interessades a dur a terme actuacions conjuntes en matèria forestal, que afecten l'àmbit de la Comunitat Valenciana.  
En conseqüència i amb la finalitat d'establir un marc ferm de col·laboració, ambdues parts subscriuen el present conveni amb subjecció a les següents  
Clàusules  
Primera. Objecte  
És objecte d'aquest conveni la col·laboració entre la conselleria de Territori i Habitatge de la Generalitat i el Col·legi d'Enginyers de la Forest-Comunitat Valenciana per a la realització de cursos formatius per als professionals col·legiats.   
Segona. Àmbit  
L'àmbit s'estén a la totalitat de la Comunitat Valenciana.  
Tercera. Aportacions  
Les parts firmants aporten la dedicació de recursos humans, materials i infraestructures necessaris per al seu desenvolupament, en la mesura de les seues possibilitats, i en concret,  
La conselleria de Territori i Habitatge aportarà:  
- La informació tècnica i la documentació en el seu poder sobre la situació dels recursos forestals en la Comunitat Valenciana.  
- Les autoritzacions necessàries per a la realització d'estudis sobre aquesta matèria.  
- Qualsevol certificat que necessite l'altra part per al desenvolupament de les actuacions previstes en aquest conveni.  
El Col·legi Oficial d'Enginyers de la Forest de la Comunitat Valenciana aportarà:  
- Formació en matèria de muntanyes i conservació ambiental en la Comunitat Valenciana.  
Quarta. Desenvolupament  
Aquest conveni de col·laboració pot desenvolupar-se a través de convenis singularitzats, acords o resolucions, amb aportacions o sense aportacions econòmiques, subjectes a la normativa vigent en cada moment.   
La difusió de les accions adscrites al conveni marc i als convenis singulars que d'aquest se'n deriven, es realitzarà deixant constància de la participació de les parts que firmen, fent-se figurar si és el cas els logotips corresponents.  
Cinquena. Duració i denúncia  
El present conveni començarà a produir efectes el dia de la seua firma i té una duració indefinida, podent resoldre's a petició de qualssevol de les parts firmants, posant-ho en coneixement de l'altra per escrit i, almenys, amb dos mesos d'antelació a la data en què es desitge deixar-ho sense efecte.  
Sisena. Jurisdicció  
La resolució de qualssevol qüestions litigioses sobre interpretació, compliment i efectes del present conveni, correspondrà als òrgans competents de l'ordre jurisdiccional contenciós administratiu.  
Perquè conste a l'efecte oportú, i en prova de conformitat, firmen els compareixents el present document en triple versió exemplar i a un únic efecte, en el lloc i la data abans indicats  
El conseller de Territori i Habitatge: Esteban González Pons  
El degà del Col·legi d'Enginyers de la Forest de la Comunitat Valenciana: Eduardo Rojas Briales